Exqrch/javanese-Komodo-pixelgpt huggingface dataset:
Kutha Bandung, Medan, Semarang , ya iku kutha-kutha tuwa kang duwé kasugihan arsitèktur lan duwé eksperimen para arsitek kaya ta Amsterdam School kang misuwur modhel "Art Deco"ne
Nanging wangunan iku akèh kang dibubrak kanthi alesan kepentingan bisnis
"Ruma Maida" dinominasikake kanggo rolas Piala Citra dalam Festival Film Indonesia ing taun 2009
Film iki menangake siji kategori.
Busi Busi (saka basa Walanda lan basa Prancis : "bougie") ya iku piranti ing mesin pembakaran kang gunane kanggo nyumet bènsin kang wis dicampur hawa déning karburator lan dikompres déning sèker
Busi bisa mletikake geni saka setrum maewu-ewu volt saka koil ("ignition coil").
Ula gadhung Ula gadhung sijining jinis ula kang duwé wisa ènthèng saka suku Colubridae
Jeneng liya antarané "ular pucuk", "oray pucuk" (Sd.), lan ing basa Inggris karan "Oriental whip-snake" lan "Asian vine snake"
Kasebat ula gadhung amarga ula iki duwé warna kang madarupa karo wit gadhung ("Dioscorea hispida") kang wernane ijo pupus, saliyané uga tembung "gadhung" uga tegesé "ijo"
Ula iki wernane ijo, kuru aking
kadhangkala ana kang rupané soklat semu kuning utawa smeu putih, mligi kanggone ula kng isih enom
Dawane bisa nganti 2 mèter, sanajan lumrahé mung 1.5 mèter, lan setelon punjul saka dawane wujud buntut kang kaya déné pecut
Endhase dawa lan lancip, jelas bedane saka gulu kang kuru aking kaya déné pang gegodhongan
Ula iki lumrahé tinemu ing kebon, pomahan, grumbul lan alas, seneng nyaru ana ing antarané gegodhongan lan grumbul, uga kadhang mudhun ing lemah, sesuketan lan nyabrang dalan
Ula iki sesaba ing wektu awan ("diurnal"), golèk pangan rupa kodhok, cecak lan bunglon, uga kadhal, manuk lan mamalia cilik
Ula iki "ovovivipar" ya iku endhog ula iki netes ing jero awake lan anaké metu kaya déné lair, cacah anaké nganti 9 iji
Ing Sumatra, ula iki ditemoni wiwit saka cedhak pasisir nganti ketinggian 1300 m dpl
Sub spésies lan sebarane
"Ahaetulla prasina" duwé 4 subspesies, ya iku: Daya bisa
Ular gadung kalebu gampang dicekel lan gampang dijinakake
Pas anyaran dicekel, biasane ula iki luwih agresif lan gampang keprovokasi
mipihake gulune lan ngetokake warna-warna peringatane, ula gadhung arep njajal nyokot kang nyekel
nanging karo penanganan kang lembah manah lan ati-ati, racake ula gadhung isa age-age ditenangake
Bisa ula iki kalebu kategori menengah, lan isa mateni siji manuk pipit jroning wayah pirang-pirang menit wae
Ananging saadoh iki dingerteni ora nyilakani manungsa
Dampak cokotan pirang-pirang wiwit saka tatu cokotan cilik kang sathithik perih, utawa rada gatel, tekan menyang pembengkakan entheng diiringi sathithik raos pegel
Kanthi tradisional, tatu iki biyasane diolesi madu, utawa diwenehi antisèptik kaya larutan yodium kanggo nyegah infeksi.
Drèi Drèi utawa obèng ya iku piranti kanggo ngencengake utawa ngendhokake sekrup
Ana pira-pira jinis drèi, nanging sing umum digunakaké ing Indonesia ya iku drèi kembang utawa "plus" (+) kang diistilahke "modhel Philips" lan drèi min utawa "slotted".
Bulé Bule utawa istilah elmiyahe Albinisme (saka Basa Latin "albus", "putih") saiku salah siji kaanan gawan lair kang awujud "hipopigmentasi" kang tegesé kuran utawa ora anané dat warna ("pigmen") ing mripat, kulit lan rambut
Kaanan iki ndadèkaké wong kang bule duwé kulit lan rambut kang putih sak awak kojur
Albinisme bisa ana ing kabèh vertebrata kalebu manungsa
Tumrape wong utawa kéwan kang bule, ana uga kang banjur nyebabake: Uga delengen
Kartini (Rembang) Musiyum R.A
Kartini inggih menika mapan ing "Lingkungan Rumah Dinas" Bupati Rembang
Kartini dumunung ing Jl
Gatot Subroto No.8, Kabupatèn Rembang, Propinsi Jawa Tengah
Kartini ing jaman semana minangka papan panggènan asli R.A
Kartini lan garwané Djojo Adiningrat
Musiyum iki diadegaké 21 April taun 1967 atas prakarsa Bupati Rembang Adnan Widodo
Sadurungé museum iki diarani Musiyum Kamar Pengabdian R.A
Kartini sing pungkasané diowahi dadi Museum R.A Kartini ing taun 2011
Musiyum iki diadegaké kanggo mengeti jasa tokoh emansipasi wanita, yaiku Raden Ayu Kartini
Nalika wiwitan dibangun, musiyum iki ambane mung seukurane kamar turu R.A
Nanging, ing taun 2011 Kamentrian Kebudayaan lan Pariwisata RI maringi revitalisasi sing pungkasane digunakake kanggo ngembangake musiyum kasebut
Sapunika dibangung, Musiyum R.A
Kartini Rembang dados amba, wiyaripun bangunan ya iku 3.732,4 m2 lan wiyaripun tanah 19.306 m2
Kartini gadhah koleksi dokumentasi lan visualisasi obyek ingkang dipunginakaken Kartini wonten ing padintenan
Ana 11 kamar sing nampilake kenangan R.A
Kaya dene pajangan ing ruang utama sing isine riwayat keluarga Kartini, uga ana papan kanggo nyimpen jamu lan kothak layang
Kajaba iku, ing kamar liyane ana meja rias Kartini, kothak bayi
Ing ruang liyani ana méja kursi tamu kang isih asli gawéan saka kayu jati kanthi ukiran kas motif Jawa kuna, piranti kanggo mbatik kayata canting gadhah R.A
Kartini nalika krama kaliyan Bupati Rembang: Radèn Mas Adipati Djoyodiningrat, Foto tuladha seratan ing basa Walanda kang ditujokaké marang kancané ing Holland, lan peninggalan liyane
Visualisasi menika saged nggambaraken semangat juangipun Kartini anggenipun nyuaraaken emansipasi wanita ing jaman rumiyin
Kartini disawang nduweni arsitektur khas Jawa, nanging sejatine ana unsur kolonial sing nempel ing bangunan kasebut.
Kaya ing bagian kolom, gedhong iku nggambaraken arsitektur gaya Eropa sing digawe saka campuran pasir lan kapur
Gunggunge ana 20 pilar penyangga kang wernane putih polos, 4 pilar utama wujude saka kayu jati lan 10 pilar liyane kang wernane putih gedhe kanthi tekstur bergerigi
Kartini buka saben dina, senin-jumat buka saka jam 08.00-15.00 WIB, sabtu lan minggu buka saka jam 09.00-15.00 WIB
Sarana sing ana ing Musiyum R.A
Kartini ya iku, kamar mandhi, taman, ruang informasi lan karcis, ruang pameran, pendopo, lan ruang "audiovisual." Wisatawan sing arep mlebu Musiyum R.A
Kartini mung kudu bayar tiket musiyum Rp.2.000
Wisatawan sing arep menyang Musiyum R.A
Kartini bisa nggunakake layanan transportasi umum kayata bis, ojek lokal utawa ojek "online"
Lokasi musiyum iki uga sampun kasedhiya ing "Google Maps."
Rèk gas Rèk gas ya iku jinising piranti cilik kanggo ngasilake geni, nganggo bahan bakar lenga utawa gas
Kanggo ngasilake pletikan geni umume migunakake batu rèk kang digesrekake marang barang liya kang kasab, lan ing jaman saiki uga ana kang migunakake piranti elektrik kanggo ngasilake pletikan geni
Gedhene geni umume bisa diatur sahengga ora mbebayani.
Awu Awu ya iku turahan saka kayu kang kobong, kang rupa kaya déné glepung
Awu kang kaasilake saka kayu kang diobong udakara 0.43-1.82% saka bobot kayune
Cacah lan komposisi awu kang kaasilake saka saben obongan béda-béda gumantung saka kayu kang diobong, lan kaanan liya nalika iku
Suhu kang luwih panas uga ngasilaké awu kang luwih sethithik
Awu mligi ngandhut kalsium karbonat, udakara 25-45%, potas <10%, fosfat <1%, lan liyané kaya ta wesi, mangan, tembaga lan logam abot liyané
Awu wis suwé digunakake dadi rabuk tuwuhan sanajan ora ngandhut nitrogen (N).
Serak Jawa Serak Jawa utawa Tyto Alba ya iku manuk kang isih kelebu jinisé manuk beluk
Serak Jawa gampang dititeni rupané maujud jantung, wernane putih lan pinggire soklat
Wulune alus, wernane putih, pérangan dhuwure klawu rada padhang lan ana garis kang rada peteng lan totol-totol nyebar ing awake kabèh
Ana tandha kempling ing suwiwi lan gegere
Bagiyan ngisore wernane putih karo totol-totol ireng utawa oa ana
Ndhase gedhé, keker lan mbunder
Cucuke landhep, madhep ngisor, rada putih
Sikile putih rada kuning nganti soklat
Lanang-Wedok gehdene lan wernane arep padha nanging racaké kang wédok awake luwih gedhen 25%
Manuk Beluk racaké ana ing saben nagara ing donya
Ana ing Indonésia dhéwé, saliyané Tyto Alba kang asalé saka Famili Tytonidae, ana uga génus-génus saka famili Strigiadae, kaya: Otus, Bubo, lan Ninox
Sanajan wis akèh kang dingerteni sadurungé, Tyto Alba nembé dideskripsike taun 1769 déning naturalis saka Italia asmane Giovanni Scopoli
Jeneng spésies alba dipilih amarga wulune putih
jeneng liya saka Tyto alba ya iku: "burung hantu muka monyet", "burung hantu kerdil", "burung hantu emas", "burung hantu pérak ", "burung hantu malam", "burung hantu tikus", "burung hantu pemekik", "burung hantu jerami", lan "burung hantu cantik"
Awak pérangan ndhuwur wernane klawu padang ana garis-garis rada peteng lan totol-totol pucet kang nyebar ing wulu sakawake
Ing suwiwi lan gegere ana totol-totol lusuh
Bagiyan ngisor wernane putih lan ana kang duwé totol-totol ireng (nanging uga ana jinis kang ora duwé totol-totol ireng)
Wulu ing sikil ngisor racaké tipis
Béntuk raine kaya jantung warna putih lan pinggire rada soklat
Werna sikil putih arep nguning nganti soklat
Gedhene awak manuk sig lanang lan wédok arep padha, nanging racaké kang wédok awake luwih gedhé sitik
Ukurane manuk wédok Dhawane awak: 34–40 cm Rentang suwiwi: ± 110 cm Bobot awak: ± 570 gr Ukuran manuk lanan Dhawane awak: 32 – 38 cm Rentang suwiwi: ± 107 cm Bobot awak: ± 470 gr Fisiologi
Rikala nggolèk mangsa, Tyto Alba nduwé strategi kang béda karo jinis-jinis manuk predator liyané.
Manuk-manuk predator liya, racaké ngandelake mabure kang rikat lan nggawe kaget mangsane
Rikala nggolèk mangsa Tyto Alba ngandelake cara mabur kang tanpa swara lan ngrungokake swara mangasane
Swara amarga obahe suwiwi, dilirihake karo lapisan kaya beludru ing wulu-wulu suwiwine
Kajaba iku, pinggir suwiwine Tyto Alba ana jumbai-jumbai alus kang bisa nglirihake swara suwiwi
Cara mabur kang tanpa swara iki nyebabake mangsa ora bisa krungu obahe Tyto Alba
Mata Tyto Alba peka sanget saéngga bisa ndelok sanajan ana ing petengan
Kanggo ngerteni panggonan mangsane, mata lan pangrungon Tyto Alba kerja bareng-bareng
Mata Tyto Alba panggonane ajeg ing panggonane, madhep mengarep lan ngewenehi pandelengan kang sipate binokuler lan stereoskopik
Panggonan mata kang ajeg duwé kakurangan, mligi kanggo ndeteksi kiwa-tengené
Kanggo nanggulangi kaya ngene, Tyto Alba duwé gulu kang fleksibel saéngga ndase bisa muter 270 derajat
Mata Tyto Alba bisa adhaptasi kang apik kanggo ndelok sanajan panggonane ora padang
Iki bisa dititeni saka ukurane pupil mata kang gedhé lan retina kang kasusun saka sel-sel sensitif kang ngewenehi efek pandelengan monokromatik
Mata Tyto Alba duwé lapisan membran panutup kang bisa dibuka lan ditutup
Obahe buka lan nutup membran iku fungsine kanggo ngresiki mata saka bleduk lan reget kang neplek ing mata
Tyto Alba duwé susunan panggonan kuping kang béda karo liyané, amarga ora simetris utawa dhuwur lan sudute ora padha
Bolongan-bolongan kuping mau dislubungi karo lapisan fleksibel kang kasusun saka wulu-wulu cendhak kaya wulu kang nutupi raine
Lapisan mau fungsie mawa keping pemantul utawa reflektor swara
Sing kaya ngono iku nggawe Tyto Alba nduwé pangrungon kang peka lan sipaté ngarah (direksional) marang sumber swara, saenga Tyto Alba bisa ngerti panggonan mangsane sanajan kahanane peteng ndedet
Tyto Alba duwé pakulinan mangan kang béda, gumantung saka gedhene mangsa kang kecekel, Tyto Alba bisa nguntal mangsane wutuh utawa dicacah dadi luwih cilik sadurungen diuntal
Daging lan pérangan kang empuk saka awake bakal dicerna, wulu lan balung ora dicerna banjur dimuntahake manèh wujud pellet
Ana panaliten kang nyatakake Tyto Alba duwé sipat Poligami
Manuk lanang siji bisa duwé pasangan punjul siji, kang jarak susohe kurang saka 100 mèter
Pas wayah kawin, manuk lanang mabur ngiteri wit cedhak susoh, karo ngentokake swara kaya koaran
Akeh-akèhé Tyto Alba nggawe susoh ing wit nganti dhuwure 20 mèter
Dhèwèké uga bisa nyusoh ing wangunan tuwa, guwa, lan ceruk sumur
Burung Hantu bisa manak saben taun, gumantung saka cukup orane sumber pangan.
Yèn kaanan lingkungane njurung, sapasang Tyto Alba bisa manak ping loro setahun
Ana ing laladan temperata lan sub Artik, mangsa kawin lan manak Tyto Alba kedadeyan rikala mangsa semi
Populasi tikus kang dhuwur bisa ndadèkaké Tyto Alba ngrembaka saya akèh
Ana ing samangsa kawin manuk wédok Tyto Alba bisa ngendhog 3-6 malah ana kang nganti 12 ing rentang rong dina
Werna ndhoge putih lan wujudé bunder lonjong
Dhawane 38–46 mm lan ambané 30-35mm
Ndhog age-age dikremi sawisé diselehke suwéné 30-34 dina
Anakan kang awake luwih gedhé racaké luwih akèh éntuk pakan saka mbokne
Amarga iku, arang banget tinemu kabèh anakan netes ing sasusoh barengan bisa urip, kejaba sumber pakan ing kiwa-tengené kono akèh
Lumrahé, anakan kang paling cilik utawa kang netes paling keri bakal mati dipateni anakan kang luwih tuwa
Serak Jawa utawa Tyto Alba racaké ana ing laladan wit-witan, nganti panggonan kang dhuwure 1.600 m dpl
Ing pinran alas, perkebunan, pekarangan nganti taman-taman kutha gedhé
Kerep menclok endep ing wit-witan utawa perdu, karo ngentokake swara saut-sautan karo pasangane
Pisan-pisan mudhun nyamber mangsane
Kerep uga nggolèk mangsa bareng karo anak-anaké
Aktif rikala bengi, nanging kala-kala aktif rikala sore lan pajar
Awan-awan Tyto Alba racaké mung meneng ing bolongan-bolongan wot, guwa, sumur, wangunan-wangunan tuwa
Ana jinisé Tyto Alba mirunggan, kang bisa manggoni panggonan gaweyan manungsa kang kaya bolongan wit
Susoh gagak lan manuk predator liya kang ditinggal uga bisa dadi pilihan
Sela-selane watu uga dienggoni
Tyto alba iku jinisé manuk kang sumebar nganti sadonya (kosmopolitan)
Populasi manuk iki bisa ditemoni ing saben bawana kejaba Antartika, kelebu kabèh wewengkon Australia lan Tasmania
Tyto Alba uga bisa ditemoni ing wewengkon Inggris lan Éropah, lan bisa uga ing Asia Selatan, tenggara lan barat, Afrika lan Wewengkon Amérika Utara
Ing Amérika Selatan, Tyto Alba bisa tinemu ing laladan savana lan kepulonan Oceania kaya kepulonan Galapagos.
Cucut ronggeng Cucut ronggeng ("Eusphyra blochii") ya iku sawijiné jinis cucut martil, suku Sphyrnidae
Ing basa Inggris ditepungi kanthi jeneng "winghead shark", amargi ‘martil’ ing endhase amba saéngga memper karo swiwi
Spesies iki dadi siji-sijiné anggota marga "Eusphyra"
Kagolong hiu cilik kang ora mbebayani, cucut ronggeng kalebu iwak komersil ing sapérangan gedhé area sebarane
Titenan kang utama saka cucut ronggeng ya iku anané 'martil' ing endhase ("cephalofoil") kang ukurane sempit lan dawa, kang mbedakake karo jinis-jinis cucut martil liyané
Ambane cephalofoil iki nganti 40-50% dawa awak cucut ronggeng, saka ndhuwur katon kaya wujud swiwi utawa pucuk gendhewa, kanthi tonjolat cilik ing ngarep irunge
Ora kaya cucut martil liyané (marga "Sphyrna"), irung cucut ronggeng iki mapan rada nengah ing cephalofoil.
Papan Anggegana Internasional Pittsburgh Papan Anggegana Nagarantara Pittsburgh (IATA: PIT, ICAO: KPIT, LID FAA: PIT) (Inggris: "Pittsburgh International Airport") ya iku papan anggegana kang dumunung ana ing ing kulon kutha Pittsburgh, Pennsylvania, ing dalan metu 6 saka PA-60 (calon I-376) lan Terminal Lor ing PA Turnpike 576 (calon I-576)
PIT kang utama ngelayani pamaburan sipil minangka 186 penerbangan non-stop saben dina ka 49 destinasi déning 28 perusahaan pamaburan
Papan Anggegana kang didadèkaké pangkalan Pittsburgh Joint Air Reserve Station
Papan Anggegana Nagarantara Pittsburgh ya iku papan anggegana misuwur lan gedhé dhéwé nomer 2 ing Pennsylvania sajeroning babagan cacah penumpang lan nomer 45 ing Amérika Sarekat
Papan Anggegana Pittsburgh ya iku hub US Airways, maskapé pamaburan AS.
IMBASADI IMBASADI iku cekakan saka Ikatan Mahasiswa Basa dan Sastra Laladan se Indonésia
IMBASADI ya iku organisasi kang ngguyub kabèh mahasiswa program studi basa lan sastra laladan ing universitas-universitas kang nyebar ing sakabèhing wewengkon Indonésia
Organisasi iki didegake awit tanggal 15 Fèbruari 1993 ing Universitas Hasanudin, Makasar
Kala iku, para mahasiswa saka program studi basa lan sastra laladan rumangsa prelu nglumpuk lan ngrembug babagan organisasi kang bisa ngguyub uga bisa dadi salah sawijining organisasi mahasiswa kang ngangkat lan duwé tanggungjawab ing babagan kabudayan lan sastra laladan
Organisasi iki duwé ancas antarané ya iku: a
Ngembangaké potènsi ing babagan kaélmuan, sosial, lan budaya b
Ngamalaké Pancasila ing sakabèhing laku ing pribadi, masarakat, bangsa, lan nagara c
Nglestarékake kabudayan laladan minangka asèt bangsa kang prelu dijaga d
Ngguyub para mahasiswa program studhi basa lan sastra laladan sak-Indonésia kanggo bebarengan nampung uga nyaluraké kabèh pangarepan ing babagan sastra lan budaya e
Mèlu aktip ing sakabèhing prakara ngenani kabudayan ing pawiyatan luhur utawa ing masarakat Anggota
Saiki wis ana punjul universitas kang dadi anggota aktif ing organisasi IMBASADI, antarané ya iku: Kapengurusan
Piranti-piranti kang ana ing kapengurusan IMBASADI ya iku Présidhèn, Sekretaris Umum, Bendhahara, Departemen Humas lan publikasi, Departemen Pendhidhikan, Departemen Panalitèn lan Pangabdèn ing masarakat, Departemen Seni lan Budaya, Departemen Dhana Usaha, lan uga Divisi Regional Sumatera, Jawa, Bali-Nusa Tenggara, Kalimantan, Sulawesi, Maluku-Papua
Déné miturut wewengkon regional e IMBASADI kapérang ing 6 Wewengkon Divisi Regional ya iku :
Susuh 0 1427301 2018-06-29T04:53:40Z Top4Bot /* Gladri */ganti isi, replaced: njerone → jeroné 1446010 wikitext text/x-wiki Susuh ya iku papan kanggo nyelehake, njaga endhog kéwan, angkrem lan nggedhekake anak kéwan nalika wis netes
Susuh racaké digawé saka barang organik kaya ta rencek, suket, lendhut/lemah lan gegodhongan, utawa uga mung wujud legokan/bolongan ing lemah, wit, watu utawa yasan
Barang-barang gawéan manungsa uga kadhang kanggo yasa susuh, kaya ta tali, plastik, gombal, rambut, dluwang lan barang liyané
Lumrahé, saben kéwan duwé wujud susuh kang béda-béda siji lan sijiné, lan susuh tinemu ing ppaan uripé kéwan
Kewan-kéwan kang duwé susuh kaya ta manuk, pira-pira jinis mamalia kaya ta bajing lan kelinci, gegremet kaya ta rayap lan tawon undhuhan, uga jinis reptil kaya ta ula lan baya
Akeh-akèhé spésies manuk gawé susuh, sanajan uga ana manuk kang langsung nyelehake endhoge ana lemah tanpa gawé owah-owahan sadurungé
Wujudé susuh manuk manéka warna, saka mung wujud tumpukan gegodhongan nganti susuh kang wujudé ruwet lan angèl carané nggawé.
Angkrem Angkrem ya iku tumindake kéwan ngendhog ("Ovipar") kanggo netesake endhoge ya iku kanthi nggedhekake embrio kang ana ing sajerone endhog
Pérangan paling utama ing sajerone angkrem ya iku suhu kang ajeg lan trep kanggo 'uripe' embrio ing njero endhog
Angkrem umume dilakoni kanthi lungguh lan ndhekemi endhog, mligi ing jinis manuk
Kanggone kéwan getih panas kaya déné manuk, suhu awak kéwan iku uume ajeg kanggo nyengkyung uripe embrio ing endhog
Saliyané iku, kelembaban uga dadi pérangan kang wigati
NAlikane hawane kegaringen, endhog uga bakal kélangan akèh cuwèran lan marakake angèl anggoné netes
Nalikane diangkremi, boboté endhog dadi tambah abot lan hawa ing sakjerone endhog uga lambah amba
Saben kéwan duwé tingkah dhéwé-dhéwé kango netesake endhoge
Ana jinis-jinis manuk kang angkreme gentenan antarané manuk lanang lan wadon umpamané manuk dara, puter lan deruk, uga ana kang mung kéwan wadon kang angkrem kaya ta pitik
Kéwan liya ana kang ora langsung ngengkremi endhoge, nanging kathi mendhem endhoge ana ing jogangan lemah/pasir utawa gegodhongan bosok, kaya ta penyu ing pasir, baya ing gegodhongan lan manuk maléo kang mendhem endhoge ing lemah
Suwene wektu angkrem uga manéka warna
Ana kang mung 11 dina kaya déné sapérangan jini emprit nganti ana kang 85 dina kaya déné manuk albatros lan kiwi soklat.
Malam Malam ya iku lilin alami kang kaasilake déning tawon undhuhan saka génus Apis, ya iku saka talane
Lilin tawon kaasilake déning tawon buruh saka awake
Asline malam duwé warna putih-bening nanging banjur malih warna dadi kuning utawa soklat amarga kecampuran propolis lan pollen
Tawon undhuhan migunakaké lilin kanggo gawé papan larvane, uga kanggo nyimpen madu lan pollen
LLilin tawon bisa leleh ing suhu watara 62-64 °C.
Dajjal Dajjal (Arab: ‎‎) iku sawijining paraga sing digambaraké wengis lan ambeg angkara budi candhala ing Eskatologi Islam, sing jumedhul sadurungé kiyamat
Dajjal kasebutake nggawa fitnah ing pungkasaning jaman
Miturut hadist, Kanjeng Nabi Muhammad dhawuh, "Wiwit Gusti Allah ngriptakake Nabi Adam a.s
nganti mengko ing dina kiyamat, ora ana bebendhu sing luwih ngédab-édabi saliyané Dajjal"
Tembung "Dajal" iku mula bukane saka basa Arab sing lumrahé katujokaké kanggo "nabi palsu"
Nanging istilah "Ad-Dajjal", ngrujuk marang "panyinglon" atau "tukang mitenah" sing katon sadurungé kiyamat
Istilahé ya iku Al-Masih Ad-Dajjal (Basa Arab kanggo "Al Masih Palsu") iku alihan basa saka Syria "Meshiha Deghala" sing wis jamak kagunakaké ing Wétan Tengah luwih saka 400 taun sadurungé tumuruning Kuran
Dajjal ora sinebut ing Kuran, nanging sinebut ing kadis lan Sunah
Adhedasar kapitayan kang tuwuh ing kalangan muslim, ad-Dajjal iku nduwèni ciri:
Jènggèr Jengger ya iku daging kang thukul ing saknduwure ndhas manuk saka golongan pitik lan seduluré saka galliformes, mligi kalkun lan pitik jawa
Jengger mligi luwih katon ing kéwan lanang, warna racaké abang sanajan uga ana kang warna klawu enom nganti biru tuwa
Jengger kalkun bisa warna abang nganti biru
Ing padongengan, ana kéwan rekan kang karan "ula jengger", kang kira-kira tegesé padha karo naga, sanajan ukurane luwih cilik.
Candhi Ceto Candhi Cetha (ꦕꦤ꧀ꦝꦶꦕꦼꦛ, Basa Indonésia: Candhi Ceto) inggih punika salah satunggaling candhi ingkang gadhah corak agami Hindhu, tilaranipun jaman pungkasan papréntahan Majapahit wonten abad kaping 15
Candhi Cetha dumunung ing Dhusun Cetha, Désa Gumeng, Kacamatan Jenawi, Kabupatèn Karanganyar, inggilipun 1.400 m saking watesing muka sagara
Ngantos sapunika Candhi Cetha dipundadosaken panggènan kanggé sembahyang umat Hindhu kaliyan kawentar minangka panggènan pratapan tiyang ingkang nganut agami asli Jawa.
Leonard Bloomfield Leonard Bloomfield inggih punika salah satunggaling ahli basa saking Amérika, kang ngrembakakakén linguistik struktural
Piyambakipun mlebet harvard taun 1903 lan ngrampungaken gelaripun sautara wekdal tigang taun.
Universitas Pertahanan Indonésia Universitas Pertahanan Indonesia dicekak UNHAN iku sawijining Perguruan Tinggi Negri sing nyelenggarakaké pendhidhikan akadhemik lan vokasi ing babagan pertahanan lan bela nagara, sarta pendhidhikan profesi miturut ketentuan peraturan perundang-undangan
Universitas Pertahanan Indonesia (Unhan) utawa "Indonesia Defense University" (IDU) dikukuhaké kanthi Surat Mendiknas Nomer 29/MPN/OT/2009 tanggal 6 Maret 2009 ngenani madegé Unhan lan diresmèkaké déning Présidhèn Susilo Bambang Yudhoyono ing tanggal 11 Maret 2009 ing Pura Negara
Universitas Pertahanan dumunung ing Jl
14 Jakarta Pusat 10430
Penyelenggaraan program studi ing lingkungan UNHAN tegesé Dudutan Mendiknas RI Nomer: 196/E/O/2011 TGL 7 September 2011 ngenani Penyelenggaraan Program-program Studi ing Universitas Pertahanan Indonesia ing Jakarta
Sajarah Unhan diwiwiti saka salah siji program kursus ing Sekolah Komando Angkatan Darat (Seskoad)
Taun 2006, Panglima TNI Jenderal TNI Djoko Santoso, nalika isih mengku kalungguhan minangka Kepala Staf Angkatan Darat (KSAD) nugasaké Komandan Seskoad Mayjen TNI Syarifudin Tippe supaya gawé Kursus Strategi Perang Semesta ing Seskoad
Kursus iki sing dadi cikal bakal anané gagasan ngadegaké sawijining perguruan tinggi sing nyinaoni studi pertahanan
Gagasan supaya duwé perguruan tinggi ing babagan pertahanan iki disarujuki déning Présidhèn SBY, saéngga madegé Unhan disambut kanthi apik lan dijurung déning Présidhèn
Mantri Pertahanan ing Kabinet Indonesia Bersatu I, Profesor Juwono Sudarsono kalebu salah siji tokoh sing mèlu mbidhani lairé Unhan
Wektu iki Universitas Pertahanan Indonesia (UNHAN) duwé loeo Fakultas utawa Sekolah Pascasarjana lan pitu Program Studi, ya iku: Sekolah Pascasarjana Strategi Pertahanan
Program Studi Magister Strategi Perang Semesta ("Total War Strategy") 2
Program Studi Magister Peperangan Asimetrik ("Asymmetric Warfare") Sekolah Pascasarjana Manajemen Pertahanan
Program Studi Magiater Menejemen Pertahanan ("Defense Management") 2
Program Studi Magister Ékonomi Pertahanan ("Economic Defense") 3
Program Studi Magister Menejemen Bencana kanggo Keamanan Nasional ("Disaster Management for National Security") 4
Program Studi Magister Ketahanan Energi kanggo Keamanan Nasional ("Energy Security for National Security") 5
Program Studi Magister Keamanan Maritim ("Keamanan Maritim")